ai4bharat/Pralekha huggingface dataset:
عملے، عوامی شکایات اور پنشن کی وزارت
حکومت نے معذور وارثین کے لئے فیملی پینشن کے ضابطوں میں نرمی کی
نئی دہلی 8 فروری 2021:حکومت نے متوفی سرکاری ملازم یا پینشن پانے والے کے بچوں یا بھائی بہنوں کو CCS ضابطے 1972 کے تحت فیملی پینشن کی مالی اہلیت کے ضابطوں میں نرمی لانے کی ہدایت جاری کی ہے۔ فیملی پینشن دینے میں نرمی معذور وارثین کے لئے ہوگی کیونکہ انھیں زیادہ طبی امداد اور مالی مدد کی ضرورت ہوتی ہے حکومت کا خیال ہے کہ فیملی پینشن کے لئے آمدنی سے متعلق اہلیت ، جوکہ دیگر خاندان والوں پر لاگو ہوتے ہیں وہ کسی معذور بیٹا/بیٹی یا بھائی بہن کے معاملے میں لاگو نہیں ہوں گے۔
پینشن اور پی ڈبلیومحکمے نے 8 فروری 2021 کو ہدایت/حکم جاری کیا ہے کہ کسی بھی متوفی سرکاری ملازم/ پینشن یافتہ ملازم کا ایسا بیٹا یا بیٹی یا بھائی /بہن جو کسی جسمانی یا دماغی معذوری سے دوچار ہے ، زندگی بھر پینشن پانے کا مجاز ہوگا ۔ اگر اس کی مجموعی آمدنی فیملی پینشن کے علاوہ مجاز فیملی پینشن سے کم ہے جو متوفی سرکاری ملازم/پینشن یافتہ کی آخری تنخواہ بشمول بھتے تھی۔
CCS ضابطے 1972 کے ضابطے 54 کے مطابق کس بھی متوفی سرکاری ملازم/ پینشن یافتہ کا کوئی بچہ یا بھائی بہن جو کسی جسمانی یا دماغی معذوری سے دوچار ہے اسے زندگی بھر فیملی پیشن ملے گی اگر وہ کسی ایسی معذوری کا شکار ہے جس کے سبب وہ اپنی زندگی چلانے کے لئے کمانے کا اہل نہیں ہے۔ فی الحال خاندان کا کوئی رکن۔ بیٹا/بیٹی یا بھائی /بہن جو دماغی یا جسمانی معذوری سے دوچار ہے اسے آمدنی کے زمرے میں سمجھاجاسکتا ہے اگر اسکی فیملی پینشن کے علاوہ دیگر ذرائع سے اس کی آمدنی کم ازکم فیملی پینشن-9000 روپے کے برابر یا اس سے زیادہ ہو۔
کسی بیٹا/بیٹی یا بھائی /بہن کے دماغی یا جسمانی معذوری کے معاملے میں جسے پہلے کی آمدنی کی اہلیت پورا نہ کرپانے کے سبب فیملی پینشن نہیں مل رہی ہے تو اسے نئے ضابطوں کے تحت فیملی پینشن کا مجاز مانا جائے گا۔ تاہم اس طرح کے معاملوں میں مالی فائدے آئندہ سے ہوں گے اور سرکاری ملازم کی موت یا پینشن یافتہ کی سروس کے بعد کی مدت کی بقایاجات کی ادائیگی نہیں ہوگی۔
وزارت دفاع
ڈی آر ڈی او کے زیر اہتمام ’فوجی پلیٹ فارمز میں انسانی عوامل انجینئرنگ‘ پر دو روزہ ورکشاپ نئی دلی میں اختتام پذیر
نئی دلی میں دفاعی تحقیق و ترقی کی تنظیم  کے زیر اہتمام ’فوجی پلیٹ فارم میں انسانی عوامل کی انجینئرنگ‘ کے موضوع پر دو روزہ ورکشاپ 16 مارچ 2023 کو اختتام پذیر ہوئی۔ ورکشاپ کا انعقاد ڈیفنس انسٹی ٹیوٹ آف فزیالوجی اینڈ الائیڈ سائنسز نے کیا تھا۔ جو ڈی آر ڈی او کی ایک لیبارٹری ہے جس کا مقصد دیسی مصنعات کی پروڈکٹر لائف سائیکل میں انسانی عوامل کی انجینئرنگ پر عمل درآمد کے لیے ضرورت اور مستقبل کے خاکے کو تیار کرنا ہے۔
مسلح افواج، سی اے پی ایف، صنعت اور ڈی آر ڈی او کے متعلقہ فریقوں کے دو دن کے مذاکرات کے اختتام پر، ایک پینل بحث کی صدارت رکشا منتری کے سائنسی مشیر ڈاکٹر جی ستیش ریڈی نے کی۔ سکریٹری محکمہ دفاع آر اینڈ ڈی اور چیئرمین ڈی آر ڈی او ڈاکٹر سمیر وی کامت؛ ڈی جی آرمرڈ کور لیفٹیننٹ جنرل کرنبیر سنگھ برار؛ ڈی جی آئی ٹی بی پی شری انیش دیال؛ اے ڈی جی انفنٹری؛ اے ڈی جی، آرمی ڈیزائن بیورو؛اے ڈی جی، جنگی جہاز ڈیزائن بیورو؛ ڈی آر ڈی او کے ڈائریکٹر جنرلز اور ٹاٹا ایڈوانسڈ سسٹم لمیٹڈ  ، لارسن اینڈ ٹوبرو، ایم کے یو، مزگاؤں ڈاک شپ بلڈرس لمیٹڈ اور ہندوستان شپ یارڈس لمیٹڈ  کے سینئر افسران بھی موجود تھے۔
تمام دیسی مصنوعات کے لیے ڈیزائن دستاویز میں ہیومن فیکٹرز انجینئرنگ  کے باب کو شامل کرنے اور صارفین کی شمولیت سے پالیسی کی تشکیل سے متعلق سفارشات پیش کی گئیں۔ پینل کے تمام ممبران نے بھارتی فوجیوں کے اینتھروپومیٹری ڈیٹا بیس کی تخلیق اور بھارتی معیارات کی تشکیل پر زور دیا۔
رکشا منتری کے سائنسی مشیر نے ہیومن فیکٹرز انجینئرنگ  کو ابتدائی خدمات کے معیار کے تقاضوں  میں مطلوبہ پیرامیٹرز کے طور پر شامل کرنے کا مشورہ دیا۔ ڈی آئی پی اے ایس کو متعلقہ فریق کے ساتھ بات چیت اور مطلوبہ پالیسیوں اور معیارات کی تشکیل کے ذریعے ایچ ایف ای کے نفاذ کو آگے بڑھانے کی ذمہ داری سونپی گئی ہے۔
ڈی آر ڈی او کے چیئرمین نے اس بات پر زور دیا کہ دیسی مصنوعات کے ڈیزائن اور ترقی میں ایچ ایف ای کی شمولیت دفاع میں ’آتم نربھر بھارت‘ کے وژن کو عملی جامہ پہنانے کی جانب ایک پیش قدمی ثابت ہوگی۔
۔۔۔
ش ح ۔ اس ۔ ت ح
U – 2850
(Visitor Counter : 48
وزارت دفاع
میجر جنرل اگناٹیئس ڈیلاس فلورا نے ملٹری نرسنگ سروس  کی ایڈیشنل ڈائرکٹر جنرل کے طور پر عہدہ سنبھالا
میجر جنرل اگناٹیئس ڈیلاس فلورا نے یکم ستمبر 2023 کو ملٹری نرسنگ سروس  کی ایڈشنل ڈائرکٹر جنرل کے طور پر عہدہ سنبھالا۔جنرل آفیسر اسکول آف نرسنگ ، آرمی ہسپتال دہلی کینٹ، اب کالج آف نرسنگ، آرمی ہسپتال  کی سابق طالبہ ہیں۔
انہیں سال 1985 میں ایم این ایس میں کمیشن کیا گیا اور انہوں نے 1986 میں کمانڈ ہاسپٹل ایئر فورس بنگلور میں نرس کی تربیت مکمل کی۔ اعلیٰ تعلیم کا سفر جاری رکھتے ہوئے انہوں نے 1995 میں کالج آف نرسنگ اے ایف ایم سی پونے سے پی سی بی ایس سی مکمل کیا۔
38 برسوں کے اپنے شاندار کرئیر کے دوران، جنرل آفیسر نے مسلح افواج کے طبی خدمات ہسپتالوں میں مختلف اہم عہدوں پر خدمات انجام دیں، ان میں جے ڈی ایم این ایس  ایسٹرن کمانڈ، ڈی پی ایم آئی این ایچ ایس اشونی، پرنسپل میٹرون اے آئی سی ٹی ایس پونے، صدر دفتر شمالی کمان میں بریگیڈیئر ایم این ایس جیسے عہدے شامل ہیں۔
محنت اور روزگار کی وزارت
سماجی سکیورٹی سے متعلق اسکیموں کی نگرانی اورنشان زد فراہمی کے لئے ریاستی سرکاروں اور مرکزی وزارتوں کے ساتھ ای-شرم ڈیٹا ساجھا کیاجارہاہے
محنت اورروزگارکے وزیرمملکت جناب رامیشورتیلی نے راجیہ سبھا میں ایک تحریری جواب میں یہ اطلاع فراہم کی ہے ۔
محنت اور روزگارکی وزارت نے غیرمنظم /مائیگرنٹ کارکنوں کا ایک جامع قومی ڈیٹا بیس تیارکرنے کی غرض سے ، 26اگست ، 2021کو ای-شرم پورٹل کا آغاز کیاہے ۔ ای –شرم پورٹل پراندراج ملک کے سبھی غیرمنظم /مائیگرنٹ کارکنوں کے لئے از خود اعلان کی بنیاد پرکیاجاتاہے ۔14مارچ 2023تک غیرمنظم شعبے کے 28کروڑ66لاکھ سے زیادہ کارکنان کا ای-شرم پورٹل پراندراج کیاجاچکاہے ۔
ای –شرم پورٹل پراندراج شدہ افراد کے لئے سماجی سکیورٹی سے متعلق اسکیموں سے فائدہ اٹھانے میں سہولت فراہم کرنے کے مقصد سے ، ای –شرم پورٹل کو پردھان منتری شرم –یوگی مان دھن  پورٹل کے ساتھ مربوط کیاگیاہے ۔ ای –شرم پردرج شدہ افراد خوش اسلوبی کے ساتھ اس ارتباط کے ذریعہ پی ایم –ایس وائی ایم پنشن اسکیم کا فائدہ اٹھاسکتے ہیں ۔ ای –شرم پورٹل کونیشنل کیریئرسروس  پورٹل کے ساتھ بھی مربوط کیاگیاہے ۔ ای –شرم پورٹل پراندراج شدہ افراد این سی ایس پورٹل پرخوش اسلوبی سے اپنا اندراج کراسکتے ہیں اور ، ملازمتوں کے مناسب مواقع کی تلاش کرسکتے ہیں ۔
ریاستی سرکاروں اورمرکز کے زیرانتظام علاقوں کی انتظامیہ کے ساتھ ای –شرم کے ڈیٹا کو ساجھا کرنے کے عمل کاآغاز کیاگیاہے ،جس کی بدولت متعلقہ ریاستی /مرکز کے زیرانتظام علاقوں کی سرکارو ں کے ذریعہ نافذکئے جانے والی سماجی سکیورٹی /فلاحی اسکیموں کی نشان زد فراہمی اور اس کی نگرانی میں سہولت فراہم ہوگی ۔ اس کے علاوہ 02مارچ ،2023کو مرکزی وزارتوں /محکموں کے ساتھ ڈیٹاساجھا کرنے کے بارمیں رہنما ہدایات بھی جاری کی گئی ہیں ۔ تاکہ فلاحی اسکیموں کی نشان زد فراہمی اورنگرانی کی غرض سے مرکزی وزارتوں /محکموں کے ساتھ ای-شرم ڈیٹا کاتبادلہ کیاجاسکے ۔
تعاون کی وزارت
مرکزی وزیر داخلہ اور وزیر تعاون جناب امت شاہ نے کہا کہ وزیر اعظم جناب نریندر مودی کی قیادت میں حکومت ’سہکار سے سمردھی‘ کے منتر پر عمل کرتے ہوئے کوآپریٹو کے ذریعے کروڑوں لوگوں کا معیار زندگی بلند کرنے کے لیے پرعزم ہے
آج بجٹ میں کوآپریٹو سیکٹر کو مضبوط کرنے کے لیے جو بے مثال فیصلے کیے گئے ہیں وہ اسی عزم کی علامت ہیں
دنیا کی سب سے بڑی غیر مرکزی اسٹوریج کی گنجائش قائم کرنے کے منصوبے کے ساتھ کوآپریٹو سوسائٹیوں سے وابستہ کسان اپنی پیداوار کی مناسب قیمت اسے مناسب وقت پر فروخت کر کے حاصل کر سکیں گے، یہ کسانوں کی آمدنی بڑھانے کے وزیر اعظم نریندر مودی کے عزم میں اہم کردار ادا کرے گا
حکومت اگلے پانچ سالوں میں ہر پنچایت میں نئی کثیر مقصد کوآپریٹو سوسائٹیز، بنیادی ماہی گیری سوسائٹیز اور ڈیری کوآپریٹو سوسائٹیز بھی قائم کرے گی
شوگر کوآپریٹیو کو یہ سہولت دی گئی ہے کہ وہ کسانوں کو 2016-17 سے پہلے کی گئی ادائیگیوں کو ان کے اخراجات میں دکھا سکیں، اس سے کوآپریٹیو شوگر ملوں کو تقریباً 10,000 کروڑ روپے کی راحت ملے گی
مرکزی وزیر داخلہ اور وزیر تعاون جناب امت شاہ نے کہا کہ وزیر اعظم جناب نریندر مودی کی قیادت میں حکومت ’سہکار سے سمردھی‘ کے منتر پر عمل کرتے ہوئے کوآپریٹیو کے ذریعے کروڑوں لوگوں کا معیار زندگی بلند کرنے کے لیے پر عزم ہے۔
اپنے ٹویٹس میں جناب امت شاہ نے کہا کہ کوآپریٹو سیکٹر کو مضبوط کرنے کے لیے بجٹ میں آج جو بے مثال فیصلے لیے گئے ہیں وہ اس عزم کی علامت ہیں۔ دنیا کی سب سے بڑی غیر مرکزی اسٹوریج کی گنجائش کے قیام کے منصوبے کے ساتھ، کوآپریٹو سوسائیٹیوں سے وابستہ کسان مناسب وقت پر اپنی پیداوار کو فروخت کر کے مناسب قیمت حاصل کر سکیں گے۔ یہ کسانوں کی آمدنی بڑھانے کے وزیر اعظم نریندر مودی کے عزم میں اہم کردار ادا کرے گا۔
مرکزی وزیر داخلہ اور وزیر تعاون نے کہا کہ اگلے 5 سالوں میں حکومت ہر پنچایت میں نئی کثیر مقصدی کوآپریٹو سوسائٹیز، بنیادی ماہی گیری سوسائٹیز اور ڈیری کوآپریٹیو سوسائٹیز بھی قائم کرے گی۔ اس سے کوآپریٹو تحریک کو ایک نئی سمت اور رفتار ملے گی، جس سے یہ شعبہ مزید با اختیار ہوگا۔
جناب امت شاہ نے 31 مارچ 2024 تک تشکیل شدہ مینوفیکچرنگ سیکٹر کی کوآپریٹو سوسائٹیوں کو صرف 15 فیصد ٹیکس زمرے میں رکھنے کے لیے جناب مودی کا شکریہ ادا کیا۔ پرائمری ایگریکلچر کریڈٹ سوسائٹی  اور پرائمری کوآپریٹو ایگریکلچرل اینڈ رورل ڈیولپمنٹ بینکوں  کے لیے نقد رقم نکالنے پر TDS کی حد 3 کروڑ روپے اور نقد جمع کرنے اور قرضوں کے لیے فی ممبر 2 لاکھ روپے تک کی حد کرنے کا فیصلہ قابل تعریف ہے۔
مرکزی وزیر تعاون نے یہ بھی کہا کہ وہ کوآپریٹو سیکٹر کے لیے لیے گئے ایک اور اہم فیصلے کا خیر مقدم کرتے ہیں، جس میں شوگر کوآپریٹیو کو یہ سہولت دی گئی ہے کہ وہ کسانوں کو 2016-17 سے پہلے کی گئی ادائیگیوں کو ان کے اخراجات میں دکھا سکیں۔ کوآپریٹو شوگر ملوں کو 10,000 کروڑ روپے کی راحت ملے گی۔
وزارتِ تعلیم
نائب صدر جمہوریہ ہند جناب ایم وینکیا نائیڈو نے آئی آئی ٹی دلی کی ڈائمنڈجوبلی تقریبات کا افتتاح کیا
نائب صدر جمہوریہ ہند نے جناب رمیش پورکھریال نشنک کی موجودگی میں 2030 کےلیے آئی آئی ٹی دلی کے ڈائمنڈ جوبلی لوگو اور حکمت عملی سے متعلق دستاویز جاری کیے
نائب صدر جمہوریہ نے آئی آئی ٹی اور اعلیٰ تعلیم کے اداروں پر زور دیا ہے کہ وہ سماجی مسائل پر تحقیقات کریں
نائب صدر جمہوریہ نے اعلیٰ تعلیمی اداروں سے کہا ہے کہ وہ صنعت کے ساتھ گہرا رشتہ قائم کریں
نئی دہلی،17 اگست ، 2020 / نائب صدر جمہوریہ ہند جناب ایم وینکیا نائیڈو نے ایچ آر ڈی کے مرکزی وزیر جناب رمیش پوکھریال نشنک کی موجودگی میں پیر کو ویڈیو کانفرنسنگ کے ذریعے آئی آئی ٹی دلی کی ایک سال طویل ڈائمنڈ جوبلی تقریبات کا افتتاح کیا۔
اس موقعے پر نائب صدر جمہوریہ ہند نے ڈائمنڈ جوبلی لوگو اور ادارے کا حکمت عملی سے متعلق دستاویز ‘‘آئی آئی ٹی دلی 2030 کے لیے خاکہ اور سمت تیار کر رہی ہے’’ کا اجرا کیا۔
شرکاء سے خطاب کرتے ہوئے جناب ایم وینکیا نائیڈو نے آج زور دے کر کہا کہ آئی آئی ٹی اور دیگر اعلیٰ تعلیمی اداروں کو سماج کے لیے مفید ہونا چاہیے اور بنی نوع انسان کو درپیش ، آب و ہوا کی تبدیلی سے لے کر صحت کے معاملات تک کی مختلف پریشانیوں کا حل پیش کرنا چاہیے۔ انہوں نے کہاکہ بھارتی اداروں کو دنیا کے بہترین اداروں میں اُس وقت شمار کیا جائے گا جب وہ ملک کو درپیش مسائل کا دیرپا حل نکال کر اپنے آس پاس کے سماج پر اپنا مثبت اثر ڈالنا شروع کریں گے۔
تحقیق و ترقی کے پروجیکٹوں میں مزید سرمایہ کاری پر زور دیتے ہوئے نائب صدر جمہوریہ نے پرائیویٹ شعبے سے کہا کہ وہ اس طرح کے پروجیکٹوں کی نشاندہی میں ماہرین تعلیم کے ساتھ اشتراک کریں اور انہیں دل کھول کر رقم فراہم کریں۔
انہوں نے اس بات پر بھی زور دیا کہ تحقیق کا رخ لوگوں کی زندگی کو آرامدہ بنانا ، ترقی میں اضافہ اور مزید مساویانہ نظم کو یقینی بنانا ہونا چاہیے۔ آئی آئی ٹی کے طلبا سے کسانوں اور دیہی بھارت کے مسائل کی طرف توجہ دینے کے لیے اپیل کرتے ہوئے جناب نائیڈو نے ان سے کہا کہ وہ نہ صرف زرعی مصنوعات میں اضافے کے لیے کام کریں بلکہ وہ تغذیہ بخش اور پروٹین سے بھرپور خوراک پر خصوصی توجہ بھی دیں۔
اعلیٰ تعلیمی اداروں سے بند کمروں میں کام نہ کرنے کی اپیل کرتے ہوئے اور جدید ترین ٹکنالوجی تیار کرنے کے لیے صنعت کے ساتھ تال میل قائم کرنے کی اپیل کرتے ہوئے انہوں نے کہا کہ مختلف میدانوں کے صنعتی ماہرین کو تحقیق میں رہنمائی کرنے کے میدان میں گرو کی حیثیت سے کام کرنا چاہیے۔
نئی تعلیمی پالیسی پر اطمینان کا اظہار کرتے ہوئے جس میں بھارت کو عالمی مطالعے کے ایک مرکز کے طور پر فروغ دینے کی بات کہی گئی ہے۔ جناب نائیڈو نے اشارہ کیا کہ دنیا کے چوٹی کے 500 اداروں میں بھارت کے صرف آٹھ ادارے شامل ہیں۔ انہوں نے کہا کہ اس صورتحال کو تبدیل کرنا ہوگا اور تمام متعلقہ فریقوں یعنی حکومتوں ، یونیورسٹیوں ، ماہرین تعلیم اور پرائیویٹ شعبوں کی طرف سے مربوط اور اجتماعی کوششیں ہونی چاہیں تاکہ اعلیٰ تعلیم کے ہمارے اداروں کی تعلیم کے معیارات میں بنیادی بہتری لائی جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4595
(Visitor Counter : 123
نائب صدر جمہوریہ ہند کا سکریٹریٹ
ٹیرس باغبانی ہمیں سستی اور غذائیت سے بھرپور خوراک فراہم کرسکتی ہے: نائب صدر جمہوریہ
جناب نائیڈو کا کہنا ہے کہ باغبانی انسان کو فطرت کے قریب کرتی ہے
نائب صدر جمہوریہ کو ’’ٹیرس گارڈن: مڈ ڈے ٹھوٹا‘ نامی کتاب پیش کی گئی
نئی دہلی،10 جولائی 2021:نائب صدر جمہوریہ جناب ایم وینکیا نائیڈو کو آج جناب تھومیٹی رگھوتھاما ریڈی کی کتاب ’ٹریس گارڈ: مڈ ڈے ٹھوٹا‘ کے انگریزی ترجمے کی پہلی جلد موصول ہوئی۔
بنیادی طور پر تیلگو زبان میں لکھی گئی یہ کتاب جناب ریڈی جی حیدرآباد کے ناراپلی کے مقام پر ایک کامیاب ٹیرس گارڈن تیار کرنے کے کامیاب سفر کی تاریخ ہے۔ جناب نائیڈو نے ، جناب کوڈورو سیتاراما پرساد کے ترجمے اورپبلشر جناب یدلاپلی ویکٹیشورا راؤ کی اس کتاب کی اشاعت میں کی جانے والی کاوشوں کی ستائش کی۔
نائب صدر جمہوریہ نے اپنے ٹیرس گارڈن میں کاشتکاری کے پرانے روایتی طریقوں کو استعمال کرنے پر جناب ریڈی کی تعریف کی۔ پچھلے سات برسوں میں جناب ریڈی 1230 مربع فٹ کے ایک چھوٹے رقبے میں 25 کوئٹل سبزیاں اگانے اور کاٹنےمیں کامیاب رہے اور یہ سب کچھ صرف مٹی اور جانوروں کی کھاد کا ا ستعمال کرتے ہوئے کیا گیا تھا۔ ان کے ٹیرس کے باغ میں کوئی کیمیکل استعمال نہیں کیا گیا۔ ا س قابل ذکر کارنامے کا ذکر کرتے ہوئے جناب نائیڈو نے کہا ’’ٹیرس کی باغبانی ایک حیرت انگیز آئیڈیا ہے کیونکہ اس سے ہمیں غذائیت سے بھرپور ایسا کھانا فراہم ہوسکتا ہے جو کم لاگت کا ہوتا ہے‘‘۔
ٹیرس باغ رکھنے کے فوائد کو اجاگر کرتے ہوئے نائب صدرجمہوریہ نے کہا کہ اس سےنہ صرف کیمیاوی اجزا سے پاک پھلوں اور سبزیوں کی تازہ پیداوار حاصل ہوتی ہے بلکہ اس سے آس پاس کی آب وہوا میں آکسیجن کی سطح میں بھی اضافہ ہوتاہے۔ انھوں نے مزید کہا ’’باغبانی انسان کو فطرت کے قریب لے جاتی ہے اور اس سے ذہنی تناؤ کو بھی دور کیا جاسکتا ہے‘‘۔
کتاب ’ٹیرس گارڈن: مڈ ڈے ٹھوٹا‘ عملی طریقوں اور ترکیبوں کے بارےمیں بصیرت فراہم کرتی ہے جنھیں ٹیرس گارڈن کی کاشت کرتے ہوئے اپنایا جاسکتا ہے۔جناب نائیڈو نے کہا کہ یہ کتاب لوگوں کو ٹیرس پر باغبانی کرنے کی ترغیب دیتی ہے اور یہ ان افراد کے لیے ایک بہترین رہنما ہے جو اپنی چھت پر باغبانی کی پرورش کرنا چاہتے ہیں۔ نائب صدر جمہوریہ نے ان لوگوں سے جن کے گھروں میں خالی جگہیں موجود ہوں، زور دیا کہ وہ شوق کی حیثیت سے باغبانی کاشت کرنے کی کوشش کریں۔
صحت اور خاندانی بہبود کی وزارت
کووڈ-19 ٹیکہ کاری پر تازہ جانکاری
ریاستوں/مرکز کے زیر انتظام علاقوں کو 52.56 کروڑسے زیادہ ویکسین کی خوراکیں فراہم کی گئی ہیں
ریاستوں/ مرکزکے زیر انتظام علاقوں اور پرائیویٹ اسپتالوں کے پاس 2.07 کروڑسے زیادہ بچی ہوئی اور غیراستعمال شدہ خوراکیں دستیاب ہیں، جن کو استعمال میں لانا باقی ہے
نئی دہلی10؍اگست-2021 : مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں توسیع کرنے کے لئے پُر عزم ہے۔عالمگیر کووڈ -19 ٹیکہ کاری کے نئے مرحلے کی شروعات 21 جون 2021 سے ہوئی تھی۔ ٹیکہ کاری مہم میں بہتر منصوبہ بندی اور منظم ویکسین کی سپلائی چین کو بہتر بناکر اور ریاستوں / مرکز کے زیر انتظام علاقوں کو ویکسین کی زیادہ سے زیادہ دستیابی کے ذریعہ تیزی لائی گئی ہے۔
ملک گیر ٹیکہ کاری مہم کے حصے کے طور پر بھارت سرکار مفت کووڈ ٹیکے فراہم کرکے ریاستوںاور مرکز کے زیر انتظام علاقوں کی حمایت کررہی ہے۔ عالم گیر کووڈ-19 ٹیکہ کاری مہم کے نئے مرحلے میں مرکزی حکومت ملک میں تیار ہورہی ویکسین کی 75فیصد خریداری کرکے ریاستوںاور مرکز کے زیر انتظام علاقوں کوفراہم کرےگی۔
|
|
ویکسین کی خوراکیں
|
|
اگست 2021 تک کی تعداد )10)
|
|
فراہم کئے گئے ٹیکے
|
|
52,56,35,710
|
|
تیاری کے مرحلے میں
|
|
48,43,100
|
|
کھپت
|
|
451,09,58,562
|
|
بچی ہوئی دستیاب خوراکیں
|
|
2,07,55,852
ریاستوں /مرکز کے زیر انتظام علاقوںکو اب تک تمام وسائل کا استعمال کرتے ہوئے 52.56 کروڑ سے زیادہ  ویکسین کی خوراکیں فراہم کی گئی ہیں اور مزید 48,43,100 خوراکیں تیاری کے مرحلے میں ہیں۔
ان میں سے کُل 51,09,58562 خوراکیں استعمال کی گئی ہیں۔جن میں ضائع ہونے والی مقدار بھی شامل ہے۔
ریاستوں/ مرکز کے زیر انتظام علاقوں اور پرائیویٹ اسپتالو ں کے پاس 2.07 کروڑسے زیادہ  بچی ہوئی اور غیر استعمال شدہ کووڈ ٹیکوں کی خوراکیں اب بھی دستیاب ہیں، جن کو استعمال میں لانا ہے۔
وزارتِ تعلیم
انسانی وسائل کے فروغ کے مرکزی وزیر رمیش پوکھریا ل نشانک ’ ایک بھارت شریشٹھ بھارت پرو ‘ کا افتتاح کریں گے
نئیدہلی ، 29 اکتوبر / انسانی وسائل کے فروغ کے مرکزی وزیر جناب رمیش پوکھریال نشانک نئی دلّی میں انڈیا گیٹ لان نمبر 6 پر 31 اکتوبر سے 3 نومبر ، 2019 ء تک ہونے والے ’ ایک بھارت شریشٹھ بھارت پرو ‘ کا افتتاح کریں گے ، جس کا اہتمام انسانی وسائل کے فروغ کی وزارت کے تحت کیندریہ ودیالیہ سنگٹھن نے کیا ہے ۔ انسانی وسائل کے فروغ کے وزیرمملکت جناب سنجے شمراؤ دھوترے اِس موقع پر اعزازی مہمان ہوں گے۔ اس تقریب کے انعقاد کا مقصد ’ ایک بھارت شریشٹھ بھارت ‘ کے جذبے کو اجاگر کرنا ہے اور مختلف مقابلوں کے ذریعے طلباء کی مواصلاتی اور فنی ہنر مندی کو فروغ دینا ہے ۔ یہ پرو اساتذہ کو بھی ایک پلیٹ فارم فراہم کرے گا ، جس سے کہ وہ ویژوول آرٹس میں اپنے ٹیلنٹ  کا اظہار کر سکیں گے ۔
سبھی 25 علاقوں کے کیندریہ ودیالیہ سنگٹھنوں کے دوسری ریاستوں اور بیرون ملک میں واقع کیندیہ ودیالیہ سنگٹھنوں کے ساتھ جوڑے بنائے گئے ہیں ۔ طلباء ، اُس ریاست اور ملک کی ثقافت ، روایات ، پوشاک ، زراعت ، صنعت ، معیشت ، آب و ہوا اور مقام نگاری سے متعلق پروجیکٹس / نمائش تیار کرتے ہیں ، جو انہیں الاٹ کی گئی ہیں ۔ اس سے ، انہیں جوڑے بنائی گئی ریاستوں اور ملکوں کی ثقافت اور آرٹ کو جاننے کا موقع ملتا ہے ۔ اس کے نتیجے میں مختلف ثقافت کی سمت ایک آپسی احترام کا جذبہ پیدا ہوتا ہے ۔ طلباء اس اسٹیج کو حاصل کرنے سے پہلے مختلف سطحوں ، ودیالیہ کلسٹر اور خطے پر مقابلہ کرتے ہیں ۔
یہ میگا ایوینٹ  طلباء کے لئے ایک وسیع پلیٹ فارم ہے تاکہ وہ اپنی تخلیق ، اصلیت اور فنی ہنر مندی کا مظاہرہ کر سکیں ۔اس عمل میں وہ کئی چیلنجوں لسانی اور جغرافیائی رکاوٹوں پر غالب آتےہیں اور قومی فخر کا زبردست جذبہ بیدار کرتے ہے اور وسیع النظری کے ساتھ اپنے دائرۂ نظر وسیع کرتے ہیں ۔ ’ ایک بھارت شریشٹھ بھارت پرو ، 2019 ء ‘ میں ہر خطے کے شرکا کی تفصیلات حسب ذیل ہیں :
|
|
طلباء
|
|
81
|
|
نگہبان اساتذہ

|
|
08
|
|
موسیقی مقابلے اساتذہ
|
|
02
|
|
آرٹ مقابلے کے اساتذہ
|
|
04
|
|
ہر خطے سے کُل شرکاء کی تعداد
|
|
95
|
|
25 علاقوں سے کُل شرکاء
|
|
2375
’ ایک بھارت شریشٹھ بھارت پرو ‘ کے حصے
1 ۔ کے و ی ایس - ایک بھارت شریشٹھ بھارت
اے ۔ غیر مقابلہ جاتی ایوینٹ 
ثقافتی مارچ پاسٹ  : افتتاحی اور اختتامی تقریب میں مختصر نمائش کا سلسلہ کیا جائے گا ، جو ریاست کی زبان میں 20 سیکنڈ کے تعارف پر مشتمل ہو گا ، ریاست کے 40 سیکنڈ کے گانے اور رقص پر مشمتل ہو گا ۔ بیک گراؤنڈ میں آرٹ فیکٹس پر مشتمل ہوگا ۔ افتتاحی تقریب میں یہ تمام ریاستوں کے لئے دلّی خطے کے طلباء کی طرف سے پیش کیا جائے گا اور اختتامی تقریب میں ہر خطہ جوڑے بنائے گئی ریاست کی نمائندگی کرے گا۔
بی ۔ مقابلہ جاتی تقریبات
- گروپ ڈانس : جوڑا بنائی گئی ایک ریاست کے طلباء دوسری جوڑی بنائی گئی ریاست کا رقص پیش کریں گے ۔
- گروپ سونگ : جوڑا بنائی گئی ایک ریاست کے طلباء دوسری جوڑی بنائی گئی ریاست کے گانے پیش کریں گے ۔
- آن دی اسپاٹ پینٹنگ
- سولو سونگ
- کوئز
- فنونی لطیفہ / پروجیکٹس کی نمائش
- انگریزی میں فن تقریر
- تخلیقی تحریریں
- اسٹوری ٹیلنگ
- ایک بھارت شریشٹھ بھارت سنگم
سی ۔ جوڑا بنائی گئی ریاست کادورہ : آنے والی سردی کی چھٹیوں کے دوران طلباء اپنا جوڑا بنائی گئی ریاستوں کا دورہ کریں گے ۔
) م ن ۔ ح ا ۔ ع ا ) 
U.No. 4819
(Visitor Counter : 57
وزیراعظم کا دفتر
وزیر اعظم کی امریکی گلوکارہ اور گریمی ایوارڈ یافتہ محترمہ فالگونی شاہ سے ملاقات
وزیر اعظم جناب نریندر مودی نے آج نیویارک، امریکہ میں ہندوستانی امریکی گلوکارہ، موسیقار اور گریمی ایوارڈ یافتہ محترمہ فالگونی شاہ سے ملاقات کی۔
وزیر اعظم نے محترمہ شاہ کو ان کے گانے ‘موٹے اناج کی فراوانی’ کے لیے سراہا جو صحت مند اور ماحول دوست موٹے اناج کے بارے میں آگاہی پیدا کرتا ہے۔ وزیر اعظم نے اپنی موسیقی کے ذریعہ ہندوستان اور امریکہ کے لوگوں کو ایک ساتھ لانے کے لئے بھی ان کی ستائش کی۔
بجلی کی وزارت
جناب سبھاش چندر گرگ نے بجلی کی وزارت میں سکریٹری کا عہد ہ سنبھالا
نئی دہلی،26؍جولائی،جناب سبھاش چندر گرگ نے آج یہاں بجلی کی وزارت میں سکریٹری کی حیثیت سے عہدہ سنبھال لیا ہے۔ اس سے پہلے وہ وزارت خزانہ میں اقتصادی امور کے محکمے کے سکریٹری کے طور پر خدمات انجام دے رہے تھے۔ وہ 1983 بیچ کے راجستھان کاڈر کے آئی اے ایس افسر ہیں۔
بجلی کے سکریٹری کی حیثیت سے عہدہ سنبھالنے کے بعد میڈیا سے گفتگو کرتے ہوئے جناب گرگ نے کہا کہ وی آر ایس کے لئے درخواست دینے کے ان کے فیصلے کا بجلی کے سکریٹری کے طور پر تقرری سے کوئی لینا دینا نہیں ہے اور وہ پہلے ہی 18 جولائی 2019 کو اعلیٰ عہدیداروں کے ساتھ اس معاملے پر تبادلہ خیال کرچکے ہیں۔ بجلی کے شعبے کی اہمیت کو اجاگر کرتے ہوئے انہوں نے کہا کہ 5 ٹریلین کی معیشت کا ہدف بجلی کے سیکٹر کی بہتر کارکردگی کے بغیر حاصل نہیں کیا جاسکتا۔ اس لئے ان کی توجہ بجلی کے سیکٹر میں کارکردگی کو بہتر بنانے ، لاگت کو کم کرنے اور اس کی صحت کو بہتر بنانے پر مرکوز رہے گی۔
۔۔۔۔۔۔۔۔۔۔۔۔۔۔۔

U-3470
(Visitor Counter : 58
جدید اور قابل تجدید توانائی کی وزارت
جناب آر کے سنگھ نے قابل تجدید توانائی کے سیکٹر سے متعلق مسائل کا جائزہ لیا اور قرضہ دینے والوں سے کہا کہ وہ آر ای پروجیکٹوں میں سرمایہ لگائیں
وزیر موصوف نے آر ای سیکٹر کے لئے ترجیحی سیکٹر والی قرضہ دینے کی حد کو ختم کرنے کا مطالبہ کیا
ایس ای سی آئی کا میاب بولی لگانے والوں کوطے شدہ قرضوں کی پیش کش کرے گی
نئیدہلی11جون۔بجلی اور نئی نیز قابل تجدید توانائی کے مرکزی وزیر مملکت  جناب آر کے سنگھ نے قابل تجدید توانائی کے سیکٹر کو درپیش مختلف مسائل کا ایک میٹنگ میں جائزہ لیا۔ اس میٹنگ میں اس معاملے سے دلچسپی رکھنے والے مختلف افراد نے شرکت کی ، جن میں ایم این آر ای کے سکریٹری ایم این آر ای ، اقتصادی امور کے محکمے ، اخراجات کے محکمے ، مالی خدمات کے محکمے ، مالیہ کے محکمے اور سرکاری / پرائیویٹ بینکوںاور مالی اداروں کے نمائندے شامل تھے۔
میٹنگ میں فیصلہ کیا گیا کہ ایم این آر ای ترجیحی سیکٹر کی آر ای سیکٹر کے لئے قرضہ دینے کی حد کو ختم کرنے کے معاملے کی آر بی آئی کے ساتھ پیروی کرے گی۔ اس سے پی ایس بیز کی اس بات کے لئے حوصلہ افزائی ہوگی کہ وہ آر ای پروجیکٹوں کے لئے زیادہ قرضے دیں ۔
میٹنگ میں جناب آر کے سنگھ نے بینکوں / مالی اداروں سے یہ بھی کہا کہ وہ آر ای کو بجلی کے سیکٹر سے الگ ایک علیحدہ سیکٹر کے زمرے میں رکھیں تاکہ رقومات آر ای پروجیکٹوں کے لئے آسانی کے ساتھ آسکیں ۔ انہوں نے مزید کہا کہ محصول کی موجودہ شرحیں جو آر ای پروجیکٹوں کے فراہم ہیں ،وہ پنپنے کے قابل ہیں کیونکہ آر ای پروجیکٹوں کی دیکھ ریکھ اور انہیں چلانے پر آنے والی لاگت طویل مدت میں کم ہوجائے گی۔ انہوں نے یہ بھی کہا کہ وقت گزرنے کے ساتھ ساتھ آر ای ٹکنالوجی کی لاگت کم ہوتی جارہی ہے جبکہ آر ای سازوسامان کی صلاحیت میں روز بہ روز بہتری آتی جارہی ہے ۔ اس لئے کم محصول انحراف کی حیثیت نہیں رکھتا ۔ وزیر موصوف نے بینکوں سے درخواست کی کہ وہ آر ای سیکٹر کو قرضے دینے کے معاملے میں آگے آئیں ۔
آر ای پروجیکٹوں کے لئے زمین کی دستیابی کے مسئلے پر وزیر موصوف نے کہا کہ ایس ای سی آئی زمین کے معاملے میں ریاستی حکومتوںسے رابطہ قائم کرے گی کیونکہ یہ زمین پٹے پر حاصل کی جائے گی ، اس لئے اس کے لئے پیشگی ادائیگی کی ضرورت نہیں ہوگی۔ ایس ای سی آئی نیلامی کے موقع پر بینکوں کے ساتھ رابطہ بھی رکھے گی۔ بینکوں / مالی اداروں سے کہا گیا کہ وہ کامیاب بولی لگانے والوں کو پہلےسے طے شدہ قرضوں کی پیش کش کے لئے ایس ای سی آئی سے رابطہ رکھیں ۔
آر ای ضرورتوں کے مسئلے پر جی ایس ٹی کے سلسلے میں بھی تبادلہ خیال کیاگیا اور مالیہ کے محکمے سے درخواست کی گئی کہ وہ جی ایس ٹی کونسل کے سامنے موزوں تجویز پیش کرے ۔
مکانوں میں شمسی توانائی کی ذریعہ کھانا پکانے کے عمل کوفروغ دینے کے لئے آزمائشی پروجیکٹ شروع کرنے پر بھی بات چیت کی گئی۔
۰۰۰۰۰۰۰۰۰۰۰۰۰۰۰۰۰۰۰۰۰
U-2370
(Visitor Counter : 35